b'\n_START_ARTICLE_\nAlfred M. Gray mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nGray se je pridru\xc5\xbeil korpusu leta 1950. Na za\xc4\x8detku je slu\xc5\xbeil v amfibijskem izvidni\xc5\xa1kem vodu, FMF Pacifik, kjer je napredoval v vodnika. _NEWLINE_Leta 1952 je napredoval v poro\xc4\x8dnika, nakar je bil poslan v The Basic School (Quantico, Virginija) in nato \xc5\xa1e v artilerijsko \xc5\xa1olo (Fort Sill, Oklahoma). Po \xc5\xa1olanju je bil poslan v Korejo, kjer se je pridru\xc5\xbeil 1. marinski diviziji kot artilerijski \xc4\x8dastnik 2. bataljona 11. marinskega polka in nato kot pehotni \xc4\x8dastnik slu\xc5\xbeil \xc5\xa1e v 1. bataljonu 7. marinskega polka. _NEWLINE_Decembra 1954 se je vrnil v ZDA, kjer je slu\xc5\xbeil v 8. marinskem polku (Marine Corps Base Camp Lejeune) do avgusta 1955, ko je bil za\xc4\x8del \xc5\xa1olanje za komunikacijskega \xc4\x8dastnika. \xc5\xa0olo je kon\xc4\x8dal julija 1955, hkrati pa bil povi\xc5\xa1an v stotnika. Od aprila 1956 do maja 1961 je deloval v specialnih operacijah v tujini._NEWLINE_Maja 1961 je bil preme\xc5\xa1\xc4\x8den v HQMC kot \xc4\x8dastnik za specialne operacije in na\xc4\x8drte (sekcija G-2). V tem \xc4\x8dasu je slu\xc5\xbeil v Guantanamo Bayu (Kuba) in v Vietnamu. Februarja 1963 je bil povi\xc5\xa1an v majorja._NEWLINE_Oktobra 1965 se je pridru\xc5\xbeil 12. marinskemu polku 3. marinske divizije, ki je bila v Vietnamu, kjer je opravljal dol\xc5\xbenosti polkovnega komunikacijskega \xc4\x8dastnika, polkovnega S-3 \xc4\x8dastnika in artilerijskega zra\xc4\x8dnega opazovalca. Aprila 1967 je prevzel poveljstvo sestavljenega artilerijskega bataljona (Gio Linh). Septembra 1967 je bil preme\xc5\xa1\xc4\x8den v 3. marinsko ekspedicijsko silo (DaNang), kjer je poveljaval 1. radijskem bataljonu. Za zasluge je bil povi\xc5\xa1an v podpolkovnika oktobra 1967._NEWLINE_Februarja 1968 se je vrnil v ZDA in prevzel dol\xc5\xbenost na\xc4\x8delnika obve\xc5\xa1\xc4\x8devalne in operacijske sekcije pri obrambni skupini za posebne projekte._NEWLINE_Novembra 1968 je bil preme\xc5\xa1\xc4\x8den v marinsko razvojno in \xc5\xa1olsko poveljni\xc5\xa1tvo (Quantico); zadol\xc5\xbeen je bil za razvoj doktrine uporabe senzorske tehnologije. Med junijem in septembrom 1969 je v Vietnamu opravljal nadzorne in izvidni\xc5\xa1ke naloge na obmo\xc4\x8dju I. korpusa._NEWLINE_Po vrnitvi v Quantico je prevzel dol\xc5\xbenost na\xc4\x8delnika obve\xc5\xa1\xc4\x8devalne in izvidni\xc5\xa1ke sekcije pri razvojnem centru do avgusta 1970. Takrat je za\xc4\x8del \xc5\xa1olanje na Command and Staff College, ki ga je kon\xc4\x8dal junija 1971, nakar je bil preme\xc5\xa1\xc4\x8den k 2. marinski diviziji Camp Lejeune, kjer je prevzel poveljstvo 1. bataljona 2. marinskega polka in isto\xc4\x8dasno tudi poveljstvo BLT istega bataljona. BLT je bila preme\xc5\xa1\xc4\x8dena v Sredozemlje septembra 1971 kot del 34. marinske amfibijske enote. To dol\xc5\xbenost je opravlja do marca 1972, ko se je vrnil v ZDA, kjer je od aprila do decembra 1972 poveljeval 2. marinskemu polku. Takrat je prevzel dol\xc5\xbenost asistenta na\xc4\x8delnika \xc5\xa1taba (G-3) 2. marinske divizije). Avgusta 1972 je napredoval v polkovnika._NEWLINE_Od avgusta 1973 do junija 1974 je opravljal \xc5\xa1olanje na Army War College (Pensilvanija), nakar je na Okinavi prevzel poveljstvo 4. marinskega polka in poveljstvo kampa Camp Hansen. Nato je slu\xc5\xbeil kot poveljnik 33. MAU/CO, namestnik poveljnika RLT-4 in poveljnik 9. MAB v Ju\xc5\xbeni Aziji._NEWLINE_Avgusta 1975 se je vrnil v HQMC, kjer je prevzel dol\xc5\xbenost namestnika direktorja sekcije za trening in \xc5\xa1olanje. Marca 1976 je napredoval v brigadnega generala, nakar je prevzel poveljstvo specialne enote rezervistov. 11. junija 1976 je postal poveljnik 4. marinske amfibijske brigade. Od oktobra 1978 do maja 1981 je opravljal dol\xc5\xbenost namestnika za razvoj direktorja razvojnega centra pri razvojno-\xc5\xa1olskem poveljni\xc5\xa1tvu KMP ZDA. Februarja 1980 je napredoval v generalmajorja (z datumom \xc4\x8dina 1. april 1976)._NEWLINE_4. junija 1981 je prevzel dol\xc5\xbenost poveljnika 2. marinske divizije FMF Atlantik, Camp Lejeune. Avgusta 1984 je napredoval v generalporo\xc4\x8dnika, ko je prevzel poveljstvo FMF Atlantik in Evropa in 2. marinske ekspedicijske sile._NEWLINE_1. julija 1987 je postal general in komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike, kar je opravlj do svoje upokojitve 30. junija 1991.'